ᱵᱷᱤᱢᱵᱟᱸᱫᱷ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ

ᱵᱷᱤᱢᱵᱟᱸᱫᱷ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱫᱚ ᱢᱩᱝᱜᱮᱨ ᱦᱚᱱᱚᱛ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱨᱮ ᱵᱤᱦᱟᱨ ᱨᱮ ᱢᱤᱫ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱢᱮᱱᱟᱜᱼᱟ ᱾ ᱧᱩᱛᱩᱢ ᱢᱚᱦᱟᱵᱷᱟᱨᱚᱛ ᱞᱮᱠᱟᱛᱮ; ᱯᱟᱸᱰᱣᱟ ᱠᱷᱚᱱ ᱫᱚ ᱢᱤᱫᱴᱟᱹᱝ ᱵᱷᱤᱢ ᱫᱚ ᱱᱚᱸᱰᱮ ᱢᱤᱫᱴᱟᱹᱝ ᱰᱮᱢ (ᱵᱟᱸᱫᱷ) ᱮ ᱵᱮᱱᱟᱣ ᱠᱮᱫᱼᱟ ᱟᱨ ᱚᱱᱟ ᱞᱟᱹᱜᱤᱫ ᱛᱮ ᱱᱚᱣᱟ ᱫᱚ ᱵᱷᱤᱢᱵᱟᱸᱫᱷ ᱠᱚ ᱢᱮᱱᱟ ᱾ ᱚᱛᱱᱚᱜ ᱵᱷᱤᱢᱵᱟᱸᱫᱷ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱫᱚ ᱢᱩᱝᱜᱮᱨ ᱦᱚᱱᱚᱛ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱵᱤᱨ ᱫᱚ ᱠᱷᱚᱲᱚᱜᱽᱯᱩᱨ ᱵᱩᱨᱩ ᱨᱮᱱᱟᱜ ᱵᱩᱨᱩ ᱟᱨ ᱪᱮᱛᱟᱱ ᱞᱟᱛᱟᱨ ᱰᱟᱦᱟᱨ ᱨᱮ ᱢᱤᱫ ᱴᱚᱴᱷᱟ ᱟᱨᱵᱟᱝ ᱖᱘᱑.᱙᱙ ᱠᱤᱞᱚᱢᱤᱴᱚᱨ² ᱨᱮ ᱫᱟᱯᱟᱞ ᱟᱠᱟᱱᱟ ᱾ ᱱᱚᱣᱟ ᱢᱩᱝᱜᱮᱨ ᱨᱮᱱᱟᱜ ᱮᱛᱚᱢ ᱥᱤᱢᱟᱹ ᱠᱷᱚᱱ ᱕᱖ ᱠᱤᱞᱚᱢᱤᱴᱚᱨ, ᱡᱚᱢᱩᱭ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱒᱐ ᱠᱤᱞᱚᱢᱤᱴᱚᱨ ᱟᱨ ᱯᱟᱴᱱᱟ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱒᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱵᱷᱤᱢᱵᱟᱸᱫᱷ ᱫᱚ ᱜᱟᱝᱱᱟᱹᱭ ᱨᱮᱱᱟᱜ ᱮᱛᱚᱢ ᱨᱮ, ᱪᱷᱚᱴᱟᱱᱟᱜᱽᱯᱩᱨ ᱯᱟᱴᱷᱟᱨ ᱨᱮᱱᱟᱜ ᱠᱚᱧᱮ ᱫᱷᱟᱨᱮ ᱨᱮ ᱟᱨ ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱨᱟᱠᱷᱟᱵᱤᱨ ᱥᱩᱨ ᱨᱮ ᱟᱹᱰᱤ ᱜᱟᱱ ᱧᱮᱞᱡᱚᱝ ᱴᱷᱟᱶ ᱢᱮᱱᱟᱜᱼᱟ, ᱱᱚᱣᱟ ᱨᱤᱥᱤ ᱠᱩᱸᱰ, ᱥᱤᱛᱟᱹ ᱠᱩᱸᱰ, ᱦᱟᱼᱦᱟ ᱯᱟᱸᱪ ᱠᱩᱢᱟᱨᱤ, ᱨᱟᱢᱮᱥᱚᱨ ᱠᱩᱸᱰ ᱟᱨ ᱠᱷᱚᱲᱚᱜᱽᱯᱩᱨ ᱡᱷᱤᱞ ᱥᱮᱞᱮᱫ ᱟᱠᱟᱱᱟ ᱾ ᱥᱟᱥᱚᱱᱤᱭᱟᱹ ᱢᱩᱝᱜᱮᱨ ᱦᱚᱱᱚᱛ ᱵᱷᱤᱛᱤᱨ ᱨᱮ ᱥᱟᱥᱚᱱᱤᱭᱟᱹ ᱱᱚᱣᱟ ᱟᱹᱛᱩ ᱫᱚ ᱜᱚᱝᱴᱟ ᱛᱷᱟᱱᱟ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ, ᱚᱠᱟ ᱭᱟᱜ ᱚᱥᱟᱨ ᱵᱤᱥᱟᱹᱨ ᱔᱑᱓᱗ ᱮᱠᱟᱲ ᱢᱮᱱᱟᱜᱼᱟ ᱾ ᱵᱷᱤᱢᱵᱟᱸᱫᱷ ᱨᱮ ᱟᱹᱛᱩ ᱨᱤᱱ ᱦᱚᱲ ᱢᱩᱬ ᱞᱮᱠᱟᱛᱮ ᱪᱟᱥ ᱴᱚᱴᱷᱟ ᱨᱮᱠᱚ ᱞᱟᱜᱟᱣ ᱟᱠᱟᱱᱟ ᱾ ᱦᱮᱡ ᱥᱮᱱ ᱧᱮᱞᱡᱚᱝ ᱴᱷᱟᱶ ᱫᱚ ᱢᱩᱝᱜᱮᱨ ᱥᱚᱦᱚᱨ ᱟᱨᱵᱟᱝ ᱵᱷᱟᱜᱚᱞᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱦᱚᱛᱮᱛᱮ ᱱᱚᱣᱟ ᱴᱷᱟᱶ ᱫᱷᱟᱹᱵᱤᱡ ᱠᱚ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱾ ᱡᱚᱢᱟᱞᱯᱩᱨ ᱵᱷᱟᱜᱚᱞᱯᱩᱨ ᱠᱷᱚᱸᱰ ᱨᱮ ᱵᱚᱨᱤᱭᱟᱨᱯᱩᱨ ᱥᱴᱮᱥᱚᱱ ᱫᱚ ᱥᱩᱨ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱘᱐ ᱨᱮ ᱥᱩᱨ ᱥᱚᱲᱚᱠ ᱰᱟᱦᱟᱨ ᱦᱚᱸ ᱢᱮᱱᱟᱜᱼᱟ ᱾ ᱥᱚᱲᱚᱠ ᱰᱟᱦᱟᱨ : ᱵᱚᱨᱤᱭᱟᱨᱯᱩᱨ ᱼ ᱜᱚᱞᱤᱢᱯᱩᱨ ᱼ ᱠᱷᱚᱲᱚᱜᱽᱯᱩᱨ ᱼ ᱜᱚᱝᱴᱟ ᱼ ᱵᱷᱤᱢᱵᱟᱸᱫᱷ ᱼ ᱡᱚᱢᱩᱭ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ Directory of Indian Government Websites, Munger